galenus.de-simplicium-medicamentorum-temperamentis-ac-facultatibus-libri-xi 2.10
Σφάλλονται δ’ ἔνιοι τῶν ἰατρῶν οὐ περὶ ταῦτα μόνον , ἀλλὰ κᾀν ταῖς περὶ τῶν παθημάτων δόξαις . αὐτίκα τοὔλαιον , ὅτι μὲν ἴαμα κόπων ἐστὶν ἅπαντες σχεδὸν ὁμολογοῦσιν . ὁποῖον δέ τι πάθος ὁ κόπος ἐστὶν , οὐκέτι ὁμοδοξοῦσιν . ὁ μὲν γάρ τις ξηρότητα τῶν ἄρθρων εἶναί φησιν , ἐξικμασθέντων ἐν ταῖς κινήσεσιν , ὁ δέ τις καὶ τῶν μυῶν προστίθησιν , ἕτερος δέ τις ἔμπαλιν τούτοις ὑγρότητα πολλὴν καὶ τάσιν καὶ θερμασίαν , ἐπελθόντος γε ῥεύματος τοῖς σφοδρῶς κινηθεῖσι μέρεσιν . ἄλλος δὲ οὐ πλῆθος ὑγρῶν , ἀλλὰ ποιότητα μόνην αἰτιᾶται , συντήξεις τινὰς φάμενος ἐν ταῖς ἀμετροτέραις κινήσεσιν γίγνεσθαι πιμελῆς τε ἅμα καὶ σαρκὸς ἁπαλῆς , ὧν μέρος μέν τι διαπνεῖσθαι εἰς τοὐκτὸς , μέρος δ’ ἴσχεσθαι κατὰ τὸ σῶμα , καὶ τοῦτο δριμὺ καὶ δακνῶδες ὑπάρχον , τὴν οἷον ἐλαιώδη διάθεσιν ἐργάζεσθοι . ὥστ’ εἰ καὶ τὸ θεραπεύεσθαι τοὺς κόπους ὑπὸ τοῦ ἐλαίου συμφωνεῖται , τό γε τῆς διαθέσεως τοῦ σώματος ἀμφισβητούμενον οὐδὲν ἐᾷ συλλογίζεσθαι βέβαιον ὑπὲρ ἐλαίου δυνάμεως . οὐ μόνον δὲ ἐπὶ κόπου τοῦτο συμβέβηκεν , ἀλλὰ κᾀπειδὰν ἀλγήματος ἕνεκεν , ἢ δήξεως , ἢ φλεγμονῆς ἔλαιον ποτίζωμεν , ἢ δι’ ἕδρας ἐγχέομεν , ἢ καταντλῶμεν . ἐπὶ μὲν γὰρ τῶν φλεγμαινόντων ἑλκῶν οὐ μόνον , ἀλλὰ μεθ’ ὕδατος αὐτὸ συμμέτρως θερμοῦ καταχέομεν , ὥσπερ ἐν τοῖς κόποις ἅμα τοῖς διὰ τῶν γλυκέων ὑδάτων λουτροῖς . ὁμολογεῖται δ’ οὐδ’ ἐπὶ τῆς φλεγμονῆς , ἡ διάθεσις ὁποία τίς ἐστιν . ἐνιέντες δὲ διὰ τῆς ἕδρας , ἢ ποτίζοντες , οὐδ’ οὖν οὐδὲ τότε γινώσκομεν ἐναργῶς ὁποίῳ τινὶ σώματι προσάγομεν αὐτὸ , πότερα φλέγματος , ἢ χολῆς , ἤ τινων ἄλλων περιττωμάτων μεστῷ . δῆλον γὰρ ὡς οὐχ ὁμοίως διαθήσει τὸν ἄνθρωπον , ἐπειδὰν φλέγματος γλίσχρου μεστὸν εὕρῃ τὸ ἔντερον ἅπαν ἅμα τῇ γαστρὶ , κᾀπειδὰν χολωδῶν περιττωμάτων , ἤ τινων ἄλλων δριμέων χυμῶν , ἢ κόπρου πολλῆς , ἢ τούτων μὲν μηδενὸς , καθαρᾶς δ’ ἀκριβῶς ἐπιτύχῃ τῆς τε γαστρὸς ἁπάσης καὶ τῶν ἐντέρων , ἢ πρὸς τῷ καθαρὸν εἶναι τοῦτο καὶ τετραχυσμένον ὑπάρχει .
Lemmas: σφάλλω δέ ἔνιοι ὁ ἰατρός οὐ περί οὗτος μόνος , ἀλλά εἰͅν ὁ περί ὁ πάθημα δόξα . αὐτίκα ἔλαιον , ὅτι μέν ἴαμα κόπος εἰμί ἅπας σχεδόν ὁμολογέω . ὁποῖος δέ τις πάθος ὁ κόπος εἰμί , οὐκέτι ὁμοδοξέω . ὁ μέν γάρ τις ξηρότης ὁ ἄρθρον εἰμί φημί , ἐξικμάζω ἐν ὁ κίνησις , ὁ δέ τις καί ὁ μῦς προστίθημι , ἕτερος δέ τις ἔμπαλιν οὗτος ὑγρότης πολύς καί τάσις καί θερμασία , ἐπέρχομαι γε ῥεῦμα ὁ σφοδρός κινέω μέρος . ἄλλος δέ οὐ πλῆθος ὑγρός , ἀλλά ποιότης μόνος αἰτιάομαι , σύντηξις τις φημί ἐν ὁ ἄμετρος κίνησις γίγνομαι πιμελή τε ἅμα καί σάρξ ἁπαλός , ὅς μέρος μέν τις διαπνέω εἰς ἑκτός , μέρος δέ ἴσχω κατά ὁ σῶμα , καί οὗτος δριμύς καί δακνώδης ὑπάρχω , ὁ οἷος ἐλαιώδης διάθεσις ἐργάζεσσχω . ὥστε εἰ καί ὁ θεραπεύω ὁ κόπος ὑπό ὁ ἔλαιον συμφωνέω , ὁ γε ὁ διάθεσις ὁ σῶμα ἀμφισβητέω οὐδείς ἐάω συλλογίζομαι βέβαιος ὑπέρ ἔλαιον δύναμις . οὐ μόνος δέ ἐπί κόπος οὗτος συμβαίνω , ἀλλά ἐͅπειδάν ἄλγημα ἕνεκα , ἤ δῆξις , ἤ φλεγμονή ἔλαιον ποτίζω , ἤ διά ἕδρα ἐγχέω , ἤ καταντλέω . ἐπί μέν γάρ ὁ φλεγμαίνω ἕλκος οὐ μόνος , ἀλλά μετά ὕδωρ αὐτός σύμμετρος θερμός κατηχέω , ὥσπερ ἐν ὁ κόπος ἅμα ὁ διά ὁ γλυκύς ὕδωρ λουτρόν . ὁμολογέω δέ οὐδέ ἐπί ὁ φλεγμονή , ὁ διάθεσις ὁποῖος τις εἰμί . ἐνίημι δέ διά ὁ ἕδρα , ἤ ποτίζω , οὐδέ οὖν οὐδέ τότε γιγνώσκω ἐναργής ὁποῖος τις σῶμα προσάγω αὐτός , πότερος φλέγμα , ἤ χολή , ἤ τις ἄλλος περίσσωμα μεστός . δῆλος γάρ ὡς οὐ ὅμοιος διατίθημι ὁ ἄνθρωπος , ἐπειδάν φλέγμα γλίσχρος μεστός εὑρίσκω ὁ ἔντερον ἅπας ἅμα ὁ γαστήρ , ἐͅπειδάν χολώδης περίσσωμα , ἤ τις ἄλλος δριμύς χυμός , ἤ κόπρος πολύς , ἤ οὗτος μέν μηδείς , καθαρός δέ ἀκριβής ἐπιτυγχάνω ὁ τε γαστήρ ἅπας καί ὁ ἔντερον , ἤ πρός ὁ καθαρός εἰμί οὗτος καί τραχύνω ὑπάρχω .